Public procurement notice: Contract Award Notice
Published: 2016-03-11
Buyer: Byggeri København, ByK
Country: DK
Region: Københavns omegn
Contract type: Services
Procedure: Restricted procedure
CPV classification: 71000000 | 71200000 | 71300000 | 71400000 | 71530000: Construction consultancy services
Estimated value: 1885410 DKK
Award criteria: Tilbudt økonomi, Projektorganisation og bemanding, Procesbeskrivelse, Præsentation

Technical requirements: Tilbudt økonomi
Projektorganisation og bemanding
Procesbeskrivelse
Præsentation
Opgaven omhandler opgradering af robanerne i start- og målområdet og rocentret på Danmarks Rostadion, Bagsværd Sø til træningsfaciliteter af international kvalitet.
I forbindelse med projektet skal bygherrerådgiver udarbejde byggeprogram og udbudsmateriale til, samt forestå, udbud af totalrådgivning som arkitektkonkurrence. Efter valg af totalrådgiver kan bygherrerådgivning tilkøbes som option for den resterende del af forløbet, herunder opfølgning under projektering og udførelse samt aflevering og 1 års eftersyn.
Til daglig færdes en række forskellige bruger- og interessentgrupper på Danmarks Rostadion, Bagsværd Sø, hvorfor der også vil indgå omfattende brugerprocesser i opgaven, herunder forventes projektet at indeholde rekreative elementer som tilgodeser øvrige brugere af området og som har sammenhæng til de udviklingstiltag som Gladsaxe Kommune ønsker at gennemføre i området. Derudover skal bygherrerådgiver varetage myndighedsbehandlingen, herunder også i forhold til fredningen af Bagsværd Sø, fredningen af Radiomarken, Habitatdirektivets bilag IV, Naturbeskyttelseslovens § 3, Søbeskyttelseslinjen samt Fredsskovspligten m.v. Danmarks Rostadion, Bagsværd Sø består af seks robaner eller ni baner til kano- og kajakroning samt tilskuerpladser og dommertårn. Banerne er 2 000 m lange. Startområdet ligger i den østlige ende af søen ved Nybro, og målområdet ligger i den vestlige ende ved Bøndernes hegn.
En forundersøgelse fra 2012 for Gladsaxe Kommune og Lokale- og Anlægsfondens Elitefacilitetsudvalg havde til formål at belyse mulighederne for opgradering af rosportens faciliteter til et niveau, der kunne godkendes af det internationale rosportsforbund (FISA) til afholdelse af internationale events. I forlængelse af forundersøgelsen har Gladsaxe Kommune foreslået et revideret projekt som sigter mod at skabe træningsfaciliteter af international kvalitet.
Et nyt banedesign vil medføre landskabstilpasning i start- og målområde. Der er stor bevågenhed omkring naturen på Bagsværd Sø. Bygherrerådgiver skal medvirke til, at opgradering af rostadion realiseres som et projekt af høj arkitektonisk kvalitet.
Bagsværd Sø ejes af Gladsaxe Kommune og er beliggende i Lyngby-Taarbæk Kommune, Gladsaxe Kommune og Furesø Kommune. Derudover ejes Rocentret (bygning og grund) af Københavns Kommune og er beliggende i Gladsaxe Kommune. Ejerforholdet samles i »Fonden Danmarks Rostadion, Bagsværd Sø«, ved at Københavns Kommune afgiver sin ejendom, og Gladsaxe Kommune, Lyngby-Taarbæk Kommune og Team Danmark afgiver deres fælles aktiver (baneanlæg, motorbåde og bådbroer m.v.) til fonden.
Fonden Danmarks Rostadion, Bagsværd Sø angives som ordregiver for nærværende udbud, idet den udbudte rådgiverkontrakt indgås med fonden som kontraktpart, ligesom fonden i øvrigt bliver bygherre på opgradering af rostadion. Ordregiver agter at indgå aftale med bygherrerådgiver omfattende de nødvendige arkitekt-, landskabsarkitekt og ingeniørkompetencer i forhold til opgavens indhold og omfang.
Overordnet ansvarlig for det samlede projekt er Gladsaxe Kommune. Indtil anlægsfasen for opgraderingen påbegyndes, ligger ansvaret af driften hos de eksisterende driftsenheder: I/S Danmarks Rostadion og Københavns Kommune (inden for en driftsaftale med frivillige: DS40). Herefter ligger hele ansvaret for drift og anlæg hos »Fonden Danmarks Rostadion, Bagsværd Sø«. Efter tildeling af rådgiverkontrakt til bygherrerådgiver udgår Byggeri København fra sagen.
Financieringen af projektet er sammensat mellem følgende: Københavns Kommune, Gladsaxe Kommune, Lyngby-Taarbæk Kommune og A.P. Møller Fonden. Projektet forventes at andrage ca. 72 900 000 DKK ekskl. moms.
En klage over ikke at være blevet prækvalificeret skal være indgivet til Klagenævnet for Udbud inden 20 kalenderdage regnet fra dagen efter den dag, hvor den ordregivende myndighed har afsendt en underretning til de berørte ansøgere om, hvem der er blevet prækvalificeret, hvis underretningen har angivet en kort redegørelse for de relevante grunde for beslutningen.
Klager over andre forhold skal indgives inden 45 dage efter at ordregiver har offentliggjort bekendtgørelse i den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. Senest samtidig med, at en klage indgives til Klagenævnet for Udbud, skal klager skriftligt underrette ordregiveren om, at klagen indgives til Klagenævnet for Udbud og om, hvorvidt klagen er indgivet i standstill-perioden. I tilfælde hvor klagen ikke er indgivet i standstill-perioden, skal klageren tillige angive, hvorvidt der begæres opsættende virkning af klagen. Ved EU-udbud skal klagen vedlægges et klagegebyr på 20 000 DKK.


Winner: Fonden Danmarks Rostadion, Bagsværd Sø
Number of bids: 5